København, 3. maj 2013  
  
VEGA præsenterer  
**Madball vælter VEGA med New York City hardcore af den gamle skole***Gennem mere end to årtier har amerikanske Madball været et af de vigtigste navne på hardcore-scenen. Bevæbnet med deres nyeste udgivelse*,Rebellion*, er bandet klar til at vælte Lille VEGA fredag den 2. august.*  
New yorker-kvartetten Madball har i mange år været et af de mest betydningsfulde bands på den amerikanske hardcore-scene i krydsfeltet mellem punk og metal. Fredag den 2. august indtager de scenen i Lille VEGA til en af sommerens absolut mest hårdtslående og højenergiske koncertoplevelser.

Bandet, hvis musik også går under genrebetegnelsen New York City hardcore, har en stolt livetradition i Europa med et hav af højtprofilerede shows, events og festivaler bag sig.

**Klassiske hardcore-udgivelser**  
Madball, med den karismatiske vokalist Freddy Cricien i front, blev dannet i 1988 af bl.a. medlemmer fra hardcore-bandet Agnostic Front. Siden da har Madball leveret nogle af de vigtigste udgivelser inden for New York City hardcore, som de klassiske album *Set It Off* og *Demonstrating My Style*fra midthalvfemserne.

Madballs seneste udgivelser er albummet *Empire*fra 2010, som Gaffa kaldte*”måske årets bedste hardcorealbum af den gamle skole”,* samt sidste års ep *Rebellion*, hvorfra du kan se videoen til "[The Beast](http://www.youtube.com/watch?v=F65P_lqH87w)" [HER](http://www.youtube.com/watch?v=F65P_lqH87w).  
  
Madball skulle oprindeligt have givet koncert i VEGA i 2010, men koncerten blev desværre aflyst. Nu har fans af bandet og hardcore-genren endelig muligheden for at opleve Madball i Lille VEGA fredag den 2. august.

**Fakta om koncerten**  
Madball (US)  
Fredag den 2. august 2013 kl. 21.00   
Lille VEGA, Enghavevej 40, 1674 Kbh. V   
Pris: 180 kr. + gebyr   
Billetsalget kan købes via VEGAs hjemmeside, Billetnet og på posthuset.  
[Læs mere og køb billet til koncerten med Madball](http://vega.dk/arrangementer/madball-11391.html).

For yderligere oplysninger kontakt venligst

Camilla Grausen

Kommunikationsmedarbejder, VEGA  
cg@vega.dk